Η εμφάνιση καρδιαγγειακών συμβαμάτων σε ασθενείς με εγκατεστημένη καρδιαγγειακή νόσο μετά την υιοθέτηση διαφορετικών διατροφικών προτύπων: Συστηματική Ανασκόπηση και Μετα-Ανάλυση Δικτύου
Creators: name: Χρίστογλου Μαρία Ιωάννη
Publisher: name: Aristotle University of Thessaloniki
Year: 2022
Subjects: Διατροφικές Παρεμβάσεις
Θνησιμότητα
Καρδιαγγειακά Αποτελέσματα
Μετα-Ανάλυση Δικτύου
Dietary Interventions
Mortality
Cardiovascular Outcomes
3. Network Meta-Analysis

description: Η καρδιαγγειακή νόσος (CVD) παραμένει η κύρια αιτία θνησιμότητας και νοσηρότητας παγκοσμίως. Ο ρόλος των διατροφικών παρεμβάσεων στα αποτελέσματα της καρδιαγγειακής νόσου και της σχετικής θνησιμότητας είναι ασαφής. Διενεργήσαμε μια συστηματική ανασκόπηση και μια μετα-ανάλυση δικτύου τυχαιοποιημένων κλινικών δοκιμών (RCTs) για τον εντοπισμό των πιο αποτελεσματικών διατροφικών παρεμβάσεων για τη δευτερογενή πρόληψη σε ασθενείς με εγκατεστημένη καρδιαγγειακή νόσο. Πραγματοποιήσαμε μια αναζήτηση στις βάσεις δεδομένων MEDLINE, COCHRANE, EMBASE χωρίς γλωσσικούς περιορισμούς. Αναζητήθηκαν επίσης δεδομένα στο ClinicalTrials.gov, σε αναφορές δημοσιευμένων μελετών και στα πρακτικά συνεδρίων. Συμπεριλάβαμε RCTs που αξιολογούν την αποτελεσματικότητα των διατροφικών παρεμβάσεων σε ενήλικες συμμετέχοντες με CVD και αναφέρουν αποτελέσματα τη θνησιμότητα κάθε αιτιολογίας, την καρδιαγγειακή θνησιμότητα, το αγγειακό εγκεφαλικό επεισόδιο, το έμφραγμα του μυοκαρδίου, την καρδιακή ανεπάρκεια, τη στηθάγχη, την κολπική μαρμαρυγή. Το πρωτεύον καταληκτικό σημείο της μελέτης ήταν η θνησιμότητα από οποιαδήποτε καρδιαγγειακό αίτιο. Εννέα μελέτες στις οποίες συμμετείχαν συνολικά 6182 ασθενείς κρίθηκαν επιλέξιμες για τη συστηματική ανασκόπηση και συνέβαλαν στη μετα-ανάλυση δικτύου. Σε σύγκριση με τη συνήθη διατροφή, μόνο η μεσογειακή διατροφή (ΜΔ) μείωσε τον κίνδυνο της καρδιαγγειακής θνησιμότητας (RR 0,39, 95%CI 0,22-0,66). Επιπλέον, η ΜΔ είναι η μόνη διατροφική παρέμβαση που μειώνει τον κίνδυνο θνησιμότητας από κάθε αιτία και από άλλα καρδιαγγειακά συμβάντα. Αυτή η μελέτη παρέχει ουσιαστικά στοιχεία που υποδηλώνουν έναν πιθανό προστατευτικό ρόλο της ΜΔ έναντι της καρδιαγγειακής θνησιμότητας και των καρδιαγγειακών συμβαμάτων δευτερογενώς. Κρίνεται αναγκαία η διενέργεια περαιτέρω μελετών ώστε να διερευνηθούν καλύτερα τα αποτελέσματα των διατροφικών προτύπων που απασχολούν τελευταία, όπως η χορτοφαγική διατροφή
description: Cardiovascular disease (CVD) remains the leading cause of mortality globally. The role of dietary interventions in CVD outcomes and related mortality is unclear. We performed a systematic review and network meta-analysis of existing randomized controlled trials (RCTs) to identify the most effective dietary interventions for secondary prevention on patients with established CVD. A systematic search of Medline , Cochrane and Embase without language restrictions was performed. ClinicalTrials.gov, references of reviews, and meetings’ abstract material were also searched. We included RCTs assessing the efficacy of dietary interventions in adult participants with CVD and reporting effect estimates for all-cause mortality and cardiovascular outcomes of interest. For each outcome, we performed a frequentist network meta-analysis. The primary end point of our study was mortality from any cardiovascular cause. Nine studies enrolling a total of 6182 patients were deemed eligible for the inclusion in the systematic review and contributed to the network meta-analysis. Compared to a control diet, only the Mediterranean diet reduced the cardiovascular mortality risk. In addition to this, MDD is the only dietary intervention reducing the risk for all-cause mortality and other cardiovascular events. This study provides substantial evidence suggesting a probable protective role of MDD against cardiovascular mortality and CVD for secondary prevention. Further high-quality studies are needed to better explore the effects of newly developed dietary interventions, such as plant-based diets